Recommended byColombia
641 ఎపిసోడ్‌లో హైలైట్స్‌..
‘ఏంటీ మీ సుపుత్రుడు? నేను చేయాల్సింది నేను చేస్తా అంటున్నాడు? పులి లాంటి ఆ మౌనితకి జింక పిల్లలాంటి నా కూతురు హిమని అప్పగించి వదిలేస్తే చూస్తూ ఊరుకోను. నేను చేయాల్సింది నేను కూడా చేస్తాను. హిమని మీరే నా నుంచి వేరు చేసి ఆయన చేతుల్లో పెట్టారని చెప్పి.. నా కూతుర్ని నేను తీసుకుని వెళ్తాను’ అంటుంది సౌందర్యతో దీప ఆవేశంగా.. దాంతో సౌందర్య.. ‘అనండే అంతా నన్ను దోషిని చేయండి’ అంటుంది బాధగా.. ‘అత్తయ్యా సౌర్య కనిపించడం లేదు అత్తయ్యా.. ఈ హడావుడిలో మరిచిపోయాను. ఇంటికి గానీ వెళ్లిందేమో’ అంటూ టెన్షన్‌గా పరుగుతీస్తుంది.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
సౌందర్య మౌనిత కారుకి అడ్డుపెడతుంది. కారు దిగిన మౌనిత సౌందర్యతో.. ‘మీ కారుకి ఏం కాలేదు కదా ఆంటీ?’ అంటూ వెటకారం చేస్తుంది. దాంతో ‘నీ కారుకి ఏమైనా అవుతుందేమోనని ఆపాను’ అంటుంది సౌందర్య. ‘నా కారుకి ఏమౌతుంది ఆంటీ? నా కారులో నేను సేఫ్‌గానే ఉన్నాను’ అంటుంది నవ్వుతూ మౌనిత. ‘కానీ రాంగ్ రూట్(కార్తీక్ కోసం)లో వస్తున్నావు కదా.. ఇది వన్ వే.. ఇలా రావడం సేఫ్ కాదు కదా?’ అంటుంది సౌందర్య. ‘రూట్ ఏదైనా గమ్యం ముఖ్యం నాకు’ అంటుంది మౌనిత. ‘అలా కాదు కదా.. నువ్వో డాక్టర్‌వి. సమాజంలో ఉండాల్సినదానివి. సమాజానికి ఎదురు వెళ్తే.. వెలివేస్తారు. ఏ రూట్లో పడితే ఆ రూట్‌లో వెళ్లడానికి నువ్వు పశువ్వి కాదు.. మనిషికి అది గుర్తు పెట్టుకో’ అంటుంది సౌందర్య.
‘ఎందుకాంటీ అలా వేరు చేసినట్లు మాట్లాడతారు? ఎప్పటికైనా నేనూ మీలో కలవాల్సినదాన్నేగా’ అంటుంది మౌనిత ఇన్‌డైరెక్ట్‌గా. ‘మాలో ఒకదానిలా ఎలా ఉంటావ్? మేము మాలతీని(పనిమనిషి) తీసేయట్లేదే? అయినా నువ్వు పిల్లలకి అన్నం పెట్టడం తప్పు కాదు.. కానీ ఆ అన్నంతో పాటూ స్వార్థం కూడా కలిపి పెడుతున్నావ్‌గా అది తప్పు’ అంటుంది సౌందర్య. ‘మరి దీప కూడా హిమకి అన్నం తినిపిస్తుందిగా? హిమ తన కూతురేం కాదుగా? మరి తనది స్వార్థం కాదా?’ అని అడుగుతుంది మౌనిత. ‘మంచి ప్రశ్నవేశావ్... నీ కళ్లకు పొరలు కమ్మాయి కాబట్టి నీకు తెలియట్లేదు. రేపు ఎవరైనా దీపని హిమకి ఎందుకు అన్నం తినిపిస్తున్నావ్ అని అడిగితే.. నేను వాళ్ల నాన్నకు భార్యనని చెబుతుంది. మరి నిన్ను అడిగితే నువ్వు ఏం చెబుతావ్? అది నీ క్యారెక్టర్‌కి మంచిది కాదు. నా పుత్రరత్నాకి మచ్చ కదా?’ అంటుంది సౌందర్య ఆవేశంతో కూడిన వెటకారంతో..
‘ఎవరో ఏదో అనుకుంటారని జీవితాంతం ఇలానే ఉండిపోలేను కదా ఆంటీ?’ అంటుంది మౌనిత. ‘ఉండిపోలేకపోతే.. ఊరుకునేవాళ్లు ఎవరూ లేరు ఇక్కడ. నువ్వు హిమకి దగ్గరవ్వాలని చేసే ప్రయత్నాలన్నీ ఉన్నాయి చూశావూ.. అవి నీ ఆరోగ్యానికి, నీకు అంత మంచివి కాదు. నేను కలుగజేసుకుంటే ఏం జరుగుతుందో నీకు తెలిసినట్లు లేదు’ అంటుంది సౌందర్య. దాంతో మౌనిత వెటకారంగా ఓ నవ్వు నవ్వుతూ.. ‘అవునా అచ్చా.. ఒక్క నిమిషం ఆంటీ..’ అంటూ కారు దగ్గరకు వెళ్లి గన్ తీసుకొచ్చి.. సౌందర్య చేతిలో పెడుతుంది. వెంటనే సౌందర్య మౌనితకి గురిపెడుతుంది. ‘నన్ను ప్రతి సారి బెదిరించడం ఎందుకు ఆంటీ . కమాన్ షూట్ మీ.’అంటుంది మౌనిత. దాంతో సౌందర్య గన్ కిందకు దించి నవ్వుతుంది. ‘బుల్లెట్ ఫ్రూఫ్ మనిషిని ఆంటీ నేను.. మీ తూటాలు.. మీ తూటాల్లాంటి మాటలు నన్ను ఏం చేయలేవు. అయినా మీరు నన్ను షూట్ చేసిన మరు క్షణం నుంచి.. మీ కార్తీక్ మిమ్మల్ని ఎప్పటికీ క్షమించడు’ అంటుంది మౌనిత.
‘నాకు తూటాలతో అవసరం లేదే పిచ్చిపిల్లా. నువ్వు ఈ మధ్య గన్ తీసుకుని ఉంటావ్. నువ్వు పుట్టకముందే నేను లైసెన్స్‌డ్ తుఫాకీ తీసుకున్నాను. ఏది ఎప్పుడు వాడాలో నాకు బాగా తెలుసు. దీప నిన్ను చెంపదెబ్బ మాత్రమే కొట్టింది. కానీ నేను నీ బతుకు మీదే కొడతాను. అది నా స్పెషాలిటీ.. ఏమరుపాటుగా ఉన్నాను కదా అని అన్నం తినిపించడాలు, డాక్టర్ అమ్మా అని పిలిపించుకోవడాలు మానేసి నీ వృతి నువ్వు చూసుకో..లేదంటే నువ్వు ఇంకేదో వృతి చేస్తున్నావని జనం అంతా అనుకుంటారు. కార్తీక్ నిన్ను ఫ్రెండ్ అనుకుంటున్నాడు. ఇన్నాళ్లు నేను నీ మీద కాన్సెంట్రేట్ చేయలేదు. చేస్తే ఎలా ఉంటుందో నీకు తెలియదు. నువ్వు చేయాల్సింది నువ్వు చేసి చూడు.. నేను చేయాల్సింది నేను చేసి చూపిస్తాను. సరేనా? ఆల్ ది బెస్ట్, టేక్ కేర్’ అంటూ వార్నింగ్ ఇచ్చి వెళ్లిపోతుంది సౌందర్య.
ఇంటికి వెళ్లిన మౌనిత పని మనిషి (ప్రియమణి) నీతి వాక్యాలను విని.. ‘నేను మారను. నరసింహా సినిమాలో నీలాంబరిలా వెంటాడుతూనే ఉంటాను. ఆ సినిమాలో నీలాంబరి చచ్చిపోయింది. కానీ ఈ మౌనిత చంపుతుంది కానీ చావదు’ అంటుంది. ఇంటికి వెళ్లి రూమ్ అంతా చూసి షాక్ అవుతుంది దీప. ఇంతలో సరోజ వచ్చి.. ‘సౌర్య వచ్చింది ఏదో టెక్స్ బుక్ మరిచిపోయిందట’ అంటుంది. ‘కాదు సరోజక్కా.. వాళ్ల నాన్న గురించి తెలుసుకోవడానికి వచ్చింది..’ అంటూ కంగారుగా మొత్తం చూస్తుంది. కార్తీక్ తను కలిసి ఉన్న ఫొటో చూసి ఇది చూసిందంటావా సరోజక్కా?’ అంటూ కంగారు పడుతుంది. వెంటనే అది సరోజ చేతికి ఇచ్చి ‘దీన్ని జాగ్రత్తగా ఉంచు అక్కా నీ దగ్గరే అని చెప్పి’ అక్కడ నుంచి మళ్లీ స్కూల్‌కి బయలుదేరుతుంది.
స్కూల్‌కి సౌందర్య కూడా వెళ్లి.. దీప ద్వారా జరిగింది(సౌర్య ఇంట్లో తండ్రి ఫొటో వెతకడం) తెలుసుకుంటుంది. ‘నీ ఫోన్‌తో తిరిగి వచ్చానే.. పద సౌర్య స్కూల్‌కి తిరిగి వచ్చిందో లేదో చూద్దాం’ అంటూ లోపలికి వెళ్తారు ఇద్దరూ. అనుకున్నట్లే సౌర్య తింటూ ఉంటుంది. తనని చూసి ఇద్దరూ ఏడుస్తాడు. కళ్లు తుడుచుకుని.. సౌర్య దగ్గరకు వెళ్లి దీప, సౌందర్యలు ప్రేమగా చూస్తూ.. ‘ఇంటికి వెళ్లావా?’ అని అడుగుతారు. ‘అవును టెక్స్ బుక్ కనిపించకపోతే వెళ్లాను’ అంటుంది సౌర్య. సౌందర్య కళ్లు తుచుకుంటూ.. ‘ఇటు ఇవ్వు నేను తినిపిస్తాను’ అంటుంది. కార్తీకదీపం కొనసాగుతోంది. మరిన్ని వివరాలు తరువాయి భాగంలో చూద్దాం!